open-index/open-wikipedia-markdown huggingface dataset:
Γιάννης Ρουμελιωτάκης

Ο **Γιάννης Ρουμελιωτάκης** (γεννημένος στις 25 Ιουνίου 1989) είναι Έλληνας διεθνής πετοσφαιριστής. Έχει ύψος 1,88 μ. και αγωνίζεται ως ακραίος στον Ολυμπιακό Πειραιώς.

## Καριέρα
Ο Γιάννης Ρουμελιωτάκης έκανε τα πρώτα του βήματα στο χώρο της πετοσφαίρισης στις ακαδημίες του ΓΕΗ Ηρακλείου, από το 2000 έως το 2007. Το 2007 μεταπήδησε στην Άθλεση Ηρακλείου στην οποία παρέμεινε για έναν χρόνο. Τα επόμενα τρία χρόνια (2008-2011) αγωνίστηκε για τον Πανελλήνιο, ενώ το 2011 μετεγγράφη στον ΣΠΑ Καρδίτσας αγωνιζόμενος για έναν χρόνο. Το 2012 πήρε μεταγγραφή για την ΑΕΚ με την οποία αγωνίστηκε για δύο χρόνια και κατέκτησε ένα λιγκ καπ (2014). Το καλοκαίρι του 2014 μεταπήδησε στην Κηφισιά πραγματοποιώντας πολύ καλές εμφανίσεις. Τον Ιούλιο του 2016 ανακοινώθηκε από τον Ολυμπιακό.

## Διεθνείς Τίτλοι - Διακρίσεις
**[[Μεσογειακοί Αγώνες]]
*  **3η θεση**: [[Μεσογειακοί Αγώνες 2018|Ταραγόνα - 2018]]

== Συλλογικοί Τίτλοι - Διακρίσεις ==
=== Διεθνείς διοργανώσεις ===
**Ευρωπαϊκό Κύπελλο Θριάμβου (Τσάλεντζ Καπ)
*  **2η θεση**: 2018 (Ολυμπιακός Πειραιώς)

### Εθνικά Πρωταθλήματα
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
**[[Πρωτάθλημα πετοσφαίρισης ανδρών Volleyleague 2017-2018|2017-18]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

=== Εθνικά Κύπελλα ===

* **1 Κύπελλο Ελλάδας
**2017 (Ολυμπιακός Πειραιώς)
* '''3 Λιγκ Καπ Ελλάδας
**2014 (Α.Ε.Κ. Αθηνών)
**2017, 2018 (Ολυμπιακός Πειραιώς)

## Πηγές
*Γιάννης Ρουμελιωτάκης - Στοιχεια www.greekvolley.gr/
*Ο Ρουμελιωτάκης στον Ολυμπιακό www.olympiacossfp.gr

Κατηγορία:Έλληνες πετοσφαιριστές
Κατηγορία:Πετοσφαιριστές ΑΕΚ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ο.Φ.Η.
Daffy Duck

Ο **Ντάφυ Ντακ** (αγγλ. *Daffy Duck*) είναι ένας φανταστικός χαρακτήρας κινουμένων σχεδίων, των σειρών *[[Looney Tunes]]* και *[[Merrie Melodies]]*, της Warner Bros..

## Στοιχεία
Εμφανιζόταν είτε ως καλύτερος φίλος του Μπαγκς Μπάννυ, αλλά καμία φορά και ως ο ανταγωνιστής του. Ο Ντάφυ Ντακ πρωταγωνίστησε σε περίπου 130 ταινίες μικρού μήκους, κατά την περίοδο της χρυσής εποχής του Χόλυγουντ, και έγινε η τρίτη φιγούρα της *[[Looney Tunes]]*, με τις περισσότερες εμφανίσεις μετά από τον Μπαγκς Μπάννυ και τον Πόρκυ Πιγκ.

O Ντάφυ Ντακ είναι μία ανθρωπόμορφη πάπια, μαύρη και ψηλόλιγνη, με οξύθυμο χαρακτήρα και πολύ εγωισμό. Επίσης, χαρακτηριστικό του χαρακτήρα είναι ότι ψευδίζει έντονα. Ο πρώτος ηθοποιός φωνής που υποδύθηκε τον χαρακτήρα ήταν ο Μελ Μπλανκ. Το περιοδικό *[[TV Guide]]*, τον κατέταξε 14ο στη λίστα του με τους Καλύτερους Χαρακτήρες Κινουμένων σχεδίων.

## Παραπομπές


## Εξωτερικοί σύνδεσμοι

* Daffy Duck  στο iMDB
* Daffy Duck στο LooneyTunesWikia.com

Κατηγορία:Looney Tunes (χαρακτήρες)
Be Prepared

To ***Be Prepared*** είναι ένα τραγούδι σε μουσική Έλτον Τζον και σε στίχους Τιμ Ράις, το οποίο συμπεριλήφθηκε στο soundtrack της ταινίας *[[Ο Βασιλιάς των Λιονταριών]]* (1994), της Disney. Το τραγούδι το ερμηνεύει αρχικά ο Τζέρεμι Άιρονς, όμως το ολοκλήρωσε ο Τζιμ Κάμινγκς, καθώς η φωνή του πρώτου είχε πάθει ζημιά. Πέρα από αυτούς τους δύο, συμμετείχαν στο ερμηνευτικό μέρος του τραγουδιού και η Γούπι Γκόλντμπεργκ. 

Ο soundtrack δίσκος, πούλησε, κατά το έτος κυκλοφορίας του, 4,934,000 αντίτυπα. Το *[[Watchmojo.com]]*, το κατέταξε πρώτο, ανάμεσα στα καλύτερα τραγούδια κακών της Disney. Ενώ, γενικότερα, θεωρείται ένα από τα καλύτερα στην εν λόγω κατηγορία. Το τραγούδι ερμηνεύθηκε και στο μιούζικαλ που ανέβηκε στο Μπρόντγουεϊ.

## Παραπομπές


## Εξωτερικοί σύνδεσμοι
* Be Prepared  στο MetroLyrics.com

Κατηγορία:Τραγούδια του 1994
Κατηγορία:Τραγούδια του Έλτον Τζον
Κατηγορία:The Lion King
Κατηγορία:Τραγούδια Αναγέννησης της Disney
Τζάστιν Νταφ

Ο **Τζάστιν Νταφ** (αγγλικά: *Justin Duff*, γεννημένος στις 10 Μαΐου 1988) είναι Καναδός διεθνής πετοσφαιριστής. Έχει ύψος 2.00 μ. και αγωνίζεται στη θέση του κεντρικού.

## Καριέρα
Ο Τζάστιν Νταφ ξεκίνησε την καριέρα του στην Ευρώπη το 2010, υπογράφοντας στους Χοτβόλεϊς Βιέννης της Αυστρίας. Τα επόμενα δύο χρόνια, αγωνίστηκε στο τουρκικό πρωτάθλημα και την Άρκας, κατακτώντας το τρόπαιο του 2013. Την επόμενη περίοδο (2013-2014) αγωνίστηκε στην ρωσική Μπελογκόρι Μπέλγκοροντ και στην Γιαχάρτα Ένερτζι της Ινδονησίας. Το 2014 επέστρεψε στην Ευρώπη για λογαριασμό της πολωνικής Λουσνίτζκα Μπίντγκοστζ, ενώ το 2015 πήρε μεταγγραφή στην πορτογαλική Μπενφίκα, κατακτώντας το κύπελλο του 2016. Τον Ιούνιο του 2016 ανακοινώθηκε από τον Ολυμπιακό.

## Διεθνείς συμμετοχές
Ο Τζάστιν Νταφ αγωνίζεται με την εθνική ομάδα πετοσφαίρισης του Καναδά μετρώντας 134 συμμετοχές και έχει κατακτήσει τρία μετάλλια στο |Πρωτάθλημα Εθνικών ομάδων Βορείου και Κεντρικής Αμερικής.

## Τίτλοι
### Διεθνείς
***1**  **[[:en:NORCECA Men's Volleyball Championship|Πρωταθλήματος Βορείου & Κεντρικής Αμερικής]]**:
**2011
***1**  **[[:en:NORCECA Men's Volleyball Championship|Πρωταθλήματος Βορείου & Κεντρικής Αμερικής]]**:
**2013
***1**  **[[:en:NORCECA Men's Volleyball Championship|Πρωταθλήματος Βορείου & Κεντρικής Αμερικής]]**:
**2015

### Συλλογικοί
***1 [[:en:Turkish Men's Volleyball League|Πρωτάθλημα Τουρκίας]]:**
**2013
***1 [[:en:Portuguese Volleyball Cup|Κύπελλο Πορτογαλίας]]:**
**2016

## Πηγές
* Ανακοίνωσε Νταφ ο Ολυμπιακός
* Justin Duff

Κατηγορία:Καναδοί πετοσφαιριστές
Κατηγορία:Πετοσφαιριστές ΟΣΦΠ
Ολυμπιακός Σ.Φ.Π. (παρακανόε)

*Για τα υπόλοιπα αθλητικά τμήματα του συλλόγου, δείτε: [[Ολυμπιακός Σύνδεσμος Φιλάθλων Πειραιώς]].*   

Ο Ερασιτέχνης Ολυμπιακός φιλοξένησε στα ναυταθλητικά του τμήματα και αυτό του παρακανόε.

## Πληροφορίες
Το παρακανόε αποτελεί έναν κλάδο του κανόε καγιάκ, ειδικά προσαρμοσμένο για αθλητές με κινητικά προβλήματα. Οι τρεις κατηγορίες του για άνδρες και γυναίκες περιλαμβάνουν αθλητές που μπορούν να χρησιμοποιήσουν τμήμα των χεριών, του κορμού και των ποδιών (Legs- Trunk- Arms, LTA), αθλητές που χρησιμοποιούν το άνω τμήμα του κορμού και των ποδιών (Trunk- Αrms TA) και αθλητές που χρησιμοποιούν ώμους και χέρια (Arms only Α). Σε συνάντηση της Διεθνούς Παραολυμπιακής Επιτροπής στην Κουανγκτσόου της Κίνας το 2010, αποφασίστηκε η ένταξη του αθλήματος για πρώτη φορά στο πρόγραμμα των Παραολυμπιακών Αγώνων του Ρίο το 2016.

## Το παρακανόε στην Ελλάδα
Στην Ελλάδα το άθλημα βρίσκεται σε φάση ανάπτυξης. Το πρώτο πανελλήνιο πρωτάθλημα παρακανόε διοργανώθηκε από την Εθνική Αθλητική Ομοσπονδία ΑμεΑ στο Ολυμπιακό Κωπηλατοδρόμιο του Σχοινιά το 2015. Οι αθλητές ανάλογα με τις δυνατότητες κινητικότητάς τους, ταξινομήθηκαν βάσει διεθνών προτύπων.

## Παρακανόε και Ολυμπιακός
Τον Σεπτέμβριο του 2014 ο Θανάσης Γιαννόπουλος δημιούργησε ομάδα Παρακανόε και ο έφορος ναυταθλητικών τμημάτων του Ολυμπιακού Τάσος Βουγίδης στήριξε την προσπάθεια ώστε η ομάδα να ενταχθεί στον Ολυμπιακό Πειραιώς. Το 2014, η αγωνιστική ομάδα, φορώντας φανέλες του Ολυμπιακού, συμμετείχε επίσημα για πρώτη φορά στην ιστορία της σε αγώνες παρακανόε που διεξήχθησαν στη Χαλκίδα με πέντε αθλητές. Ωστόσο, το ισχύον νομοθετικό πλαίσιο δεν επιτρέπει ένταξή του Ολυμπιακού στην αρμόδια Εθνική Αθλητική Ομοσπονδία Ατόμων με Αναπηρίες, οπότε ο Ολυμπιακός δεν υπάρχει στο μητρώο σωματείων, και παρείχε τις εγκαταστάσεις και τον εξοπλισμό του σε αθλητές άλλων σωματείων, όπως η Νίκη, ο Τριπτόλεμος και ο Ηρόδικος. Τον Μάιο του 2015, 7 αθλητές και αθλήτριες του παρακανόε του Ολυμπιακού, αγωνίστηκαν ως μέλη άλλων σωματείων στον 5ο διεθνή διασυλλογικό αγώνα canoe-kayak ήρεμων νερών, στα Μέθανα. Λίγες ημέρες αργότερα, 4 αθλητές και αθλήτριες αγωνίστηκαν στην πρώτη φάση των αγώνων kayak greece, στον Πόρο.

Η πιο καλή στιγμή στην πορεία της ομάδας ήταν όταν η αθλήτρια Πρελορέντζου Ελένη έλαβε μέρος στο Παγκόσμιο Πρωτάθλημα τις Ιταλίας τον Αύγουστο του 2015, αν και αναφέρεται ως αθλήτρια της Ε.Α.Σ.Π.Δ. «ΝΙΚΗ» VICTOR ARTAN.

Το τμήμα παρακανόε πλέον δεν αναφέρεται στα ενεργά τμήματα του Ο.Σ.Φ.Π.

## Παραπομπές


## Εξωτερικοί σύνδεσμοι
* ΠΑΕ Ολυμπιακός - Επίσημος Δικτυακός Τόπος 
* Ερασιτέχνης Ολυμπιακός - Επίσημος Δικτυακός Τόπος

παρακανοε
Κατηγορία:Ελληνικοί σύλλογοι κανόε καγιάκ
Κεφαλαιοποίηση αγοράς

Η **κεφαλαιοποίηση αγοράς** ή **χρηματιστηριακή κεφαλαιοποίηση** είναι η χρηματιστηριακή αξία των μετοχών μιας εισηγμένης εταιρείας, που είναι ίση με τον αριθμό των μετοχών της, επί της τρέχουσας χρηματιστηριακής αξίας τους.

Ο όρος κεφαλαιοποίηση της αγοράς χρησιμοποιείται από την επενδυτική κοινότητα στην κατάταξη του μεγέθους των επιχειρήσεων, σε αντίθεση με τις πωλήσεις ή τα συνολικά στοιχεία ενεργητικού.

## Υπολογισμός
Η κεφαλαιοποίηση της αγοράς δίνεται από τον τύπο  MC = N \times P , όπου *MC* είναι η κεφαλαιοποίηση της αγοράς, *Ν* είναι ο αριθμός των μετοχών και *P* είναι η τιμή κλεισίματος ανά μετοχή.

## Παραπομπές


## Εξωτερικοί σύνδεσμοι
* Year-end market capitalization by country – World Bank, 1988–2010

Κατηγορία:Επιχειρηματικότητα
Κατηγορία:Επιχειρηματικοί όροι
Νευροεπιστήμη

[δεξιά|μικρογραφία|293x293εσ|Σχέδιο του [Σαντιάγο Ραμόν ι Καχάλ|Santiago Ramón y Cajal (1899) νευρώνων από την  παρεγκεφαλίδα του περιστεριού]]
Η **νευροεπιστήμη** είναι η επιστημονική μελέτη του νευρικού συστήματος. Παραδοσιακά, η νευροεπιστήμη αναγνωρίζεται ως ένας κλάδος της βιολογίας. Ωστόσο, στις μέρες μας αποτελεί ένα διεπιστημονικό επιστημονικό πεδίο που συνεργάζεται με άλλους τομείς όπως τη χημεία, τη γνωσιακή επιστήμη, την επιστήμη των υπολογιστών, τη μηχανική, τη γλωσσολογία, τα μαθηματικά, την ιατρική (συμπεριλαμβανομένης της νευρολογίας), τη γενετική, και συναφείς κλάδους, συμπεριλαμβανομένης της φιλοσοφίας, της φυσικής και της ψυχολογίας. Επίσης, ασκεί επιρροή σε άλλους τομείς όπως την εκπαίδευση  και την (βιο)ηθική. Ο όρος** νευροβιολογία** συχνά χρησιμοποιείται κατ' εναλλαγή με τον όρο νευροεπιστήμη, αν και ο πρώτος αναφέρεται ειδικά στη βιολογία του νευρικού συστήματος, ενώ ο τελευταίος αναφέρεται σε ολόκληρη την επιστήμη του νευρικού συστήματος, συμπεριλαμβανομένων στοιχείων της ψυχολογίας, καθώς και τις καθαρά φυσικές επιστήμες.

Το πεδίο της νευροεπιστήμης έχει διευρυνθεί για να συμπεριλάβει τις διαφορετικές προσεγγίσεις που χρησιμοποιούνται για τη μελέτη των μοριακών, κυτταρικών, αναπτυξιακών, δομικών, λειτουργικών, εξελικτικών, υπολογιστικών και ιατρικών πτυχών του νευρικού συστήματος. Οι τεχνικές που χρησιμοποιούνται από νευροεπιστήμονες έχουν επίσης επεκταθεί σε πολύ μεγάλο βαθμό, από τις μοριακές και κυτταρικές μελέτες μεμονωμένων νευρικών κυττάρων έως τις απεικονιστικές μελέτες αισθητηριακών και κινητικών διεργασιών του εγκεφάλου. Πρόσφατες θεωρητικές εξελίξεις στην νευροεπιστήμη έχουν επίσης υποβοηθηθεί από τη μελέτη των νευρωνικών δικτύων.

Ως αποτέλεσμα του αυξανόμενου αριθμού των επιστημόνων που μελετούν το νευρικό σύστημα, πολλές εξέχουσες νευροεπιστημονικές οργανώσεις έχουν συσταθεί για να παρέχουν ένα χώρο συζήτησης για όλους τους νευροεπιστήμονες και τους εκπαιδευτικούς. Για παράδειγμα, η International Brain Research Organization ιδρύθηκε το 1960, η Διεθνής εταιρεία για την Νευροχημεία το 1963, η Ευρωπαϊκή Κοινότητα για τον Εγκέφαλο και τη Συμπεριφορά το 1968, και η Κοινότητα για τις Νευροεπιστήμες το 1969.

## Παραπομπές


## Εξωτερικοί σύνδεσμοι
*
Black Sabbath (αποσαφήνιση)

Οι Black Sabbath είναι βρετανικό ροκ συγκρότημα.

To όνομα **Black Sabbath** μπορεί επίσης να αναφέρεται:

* Στο ''Black Sabbath'' (άλμπουμ): το πρώτο στούντιο άλμπουμ του συγκροτήματος Black Sabbath.
* Στο «Black Sabbath» (τραγούδι): το τραγούδι που ανοίγει τον ομότιτλο δίσκο των Black Sabbath.
Κατάλογος έργων του Χούγκο φαν ντερ Χους

Η σελίδα αυτή περιλαμβάνει εικονογραφημένο κατάλογο έργων του Φλαμανδού καλλιτέχνη Χούγκο φαν ντερ Χους. Ο κατάλογος δεν είναι πλήρης, καθώς υπάρχουν πολλές αμφισβητήσεις για την αυθεντικότητα των έργων που φέρονται ως δικά του. Οι κριτικοί εξετάζουν το έργο του έχοντας οδηγό το εξαίρετο "Τρίπτυχο Πορτινάρι"

## Dessins

 
Χους
Κατηγορία:Έργα πρώιμης φλαμανδικής ζωγραφικής
ABN AMRO

Η **ABN AMRO Bank** είναι ολλανδική κρατική τράπεζα με έδρα το Άμστερνταμ. Η ABN AMRO Bank είναι η τρίτη μεγαλύτερη τράπεζα στην Ολλανδία. Επανιδρύθηκε στη σημερινή της μορφή το 2009, μετά από την απόκτηση και την διάλυση της αρχικής ABN AMRO από την τραπεζική κοινοπραξία αποτελούμενη από τις Royal Bank of Scotland Group, Santander Group και Fortis. Μετά την κατάρρευση της Fortis, η οποία απέκτησε την ολλανδική επιχείρηση, κρατικοποιήθηκε από την ολλανδική κυβέρνηση, μαζί με την Fortis Bank Nederland.

Η τράπεζα είναι αποτέλεσμα μιας μακράς ιστορίας συγχωνεύσεων και εξαγορών που χρονολογούνται στο 1765. Το 1991, Algemene Bank Nederland (ABN) και AMRO Bank (παρόμοια περίπτωση με τη συγχώνευση της Amsterdamsche Bank και της Rotterdamsche Bank τη δεκαετία του 1960) συμφωνήθηκε να συγχωνευθούν για να δημιουργήσουν την ABN AMRO. Μέχρι το 2007, η ABN AMRO ήταν η δεύτερη μεγαλύτερη τράπεζα στην Ολλανδία και η όγδοη μεγαλύτερη στην Ευρώπη από πλευράς περιουσιακών στοιχείων. Εκείνη την εποχή τα περιοδικά The Banker και Fortune Global 500 την τοποθέτησαν στη λίστα των 15 μεγαλύτερων τραπεζών στον κόσμο, ενώ είχε δραστηριότητες σε 63 χώρες, με πάνω από 110.000 υπαλλήλους.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ολλανδίας
Interamerican

Η **Interamerican** είναι ελληνική ασφαλιστική εταιρία που δραστηριοποιείται σε όλους τους τομείς ασφάλισης, στις υπηρεσίες βοήθειας και στον τομέα παροχής υπηρεσιών υγείας. Η έδρα της είναι στο Μαρούσι της Αττικής. Ανήκει στον Όμιλο ACHMEA, διεθνή ασφαλιστικό όμιλο με έδρα την Ολλανδία.

Η «Interamerican Ε.Π.Ε.» ιδρύθηκε από τους επιχειρηματίες Δημήτρη Κοντομηνά και Αλέξανδρο Ταμπουρά το 1969. Η εταιρεία άλλαξε νομική μορφή το 1971, με την επωνυμία «Interamerican Α.Ε.». Το 1983, η εταιρεία απέκτησε παρουσία και στην αγορά ασφαλίσεων της Κύπρου. Η Interamerican εξαγοράστηκε το 2001 από την Eureko B.V., η οποία το 2011, έπειτα από συγχώνευση, μετονομάστηκε σε Achmea B.V..

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Τάπενς Μίντλετον

Η **Τάπενς Μίντλετον** (*Tuppence Middleton*, 21 Φεβρουαρίου 1987) είναι Αγγλίδα ηθοποιός.

## Βιογραφία
Γεννήθηκε το 1987 στο Μπρίστολ. Το ασυνήθιστο όνομά της προέρχεται από το υποκοριστικό με το οποίο η γιαγιά της φώναζε τη μητέρα της. Είναι απόφοιτος της δραματικής σχολής  Arts Educational School του Λονδίνου.

Έχει παίξει στις ταινίες *[[Το παιχνίδι της μίμησης]]* και *[[Το πεπρωμένο της Τζούπιτερ]]* και στις τηλεοπτικές σειρές *[[Sense8]]* και *War & Peace*.

## Φιλμογραφία
### Κινηματογράφος
*2008 Dance Lessons (μικρού μήκους)
*2009 Tormented
*2010 Τρόμος στο διαδίκτυο
*2010 Skeleton
*2012 Αποστολή αυτοκτονίας
*2013 Trance
*2013 Παραμύθι δίχως τέλος
*2013 Το κόλπο της ζωής μας
*2014 Το παιχνίδι της μίμησης
*2014 Πέντε δευτερόλεπτα στο κενό
*2015 Spooks: The Greater Good
*2015 Το πεπρωμένο της Τζούπιτερ
### Τηλεόραση
*2008 Bones
*2011 Sirens 
*2012 Sinbad 
*2013 Spies of Warsaw 
*2013 Black Mirror 
*2015 Sense8
*2015 Dickensian
*2016 War & Peace 
## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Γιώργος Χιονίδης

Ο **Γιώργος Χιονίδης** (Κατερίνη, 25 Ιουνίου 1991) είναι Έλληνας ποδοσφαιριστής που παίζει ως επιθετικός. Προηγουμένως είχε παίξει επαγγελματικό ποδόσφαιρο στον Ιωνικό, στη Μ.Α.Ε. Ποντίων Κατερίνης και στον Ηρακλή.

## Σταδιοδρομία ποδοσφαιριστή
Ξεκίνησε στην ακαδημία Πόντιων Κατερίνης. Το 2009 μετακόμισε στις ακαδημίες του Παναθηναϊκού. Το 2010 υπέγραψε επαγγελματικό συμβόλαιο με τον Ιωνικό. Έκανε το ντεμπούτο του στην ομάδα σε εντός έδρας παιχνίδι με νίκη ενάντια στον Θρασύβουλο, ενώ σκόραρε το πρώτο του γκολ σε εκτός έδρας παιχνίδι με ήττα από την Δόξα Δράμας. Το 2011 υπέγραψε στους Πόντιους Κατερίνης. Μετά την συγχώνευση της ομάδας με τον Ηρακλή, εντάχθηκε στο ρόστερ του νέου συλλόγου και έκανε το ντεμπούτο του στον Ηρακλή στην εκτός έδρας ισοπαλία εναντίον της Δόξας Κρανούλας. Το πρώτο του τέρμα με την ομάδα ήταν σε εκτός έδρας αγώνα εναντίον της Νίκης Βόλου.

## Προσωπική ζωή
Ο Γιώργος Χιονίδης είναι γιος του πρώην Δημάρχου Κατερίνης και νυν βουλευτή Πιερίας Σάββα Χιονίδη.

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Ταϊφά της Σαρακούστα

Το **Ταϊφά της Σαρακούστα** () ήταν ανεξάρτητο Αραβικό μουσουλμανικό κράτος στην Αλ-Άνταλους, στη σημερινή ανατολική Ισπανία, το οποίο ιδρύθηκε το 1018 ως ένα από τα «βασίλεια ταϊφά», με πρωτεύουσα την Ισλαμική πόλη Σαρακούστα (σημερινή Σαραγόσα), μετά την καταστροφή του Χαλιφάτου της Κόρδοβας.

Κατά τις τρεις πρώτες δεκαετίες αυτής της περιόδου (1018-1038) η πόλη κυβερνιούνταν από την αραβική δυναστεία της φυλής Μπανού Τουτζιμπί (*Banu Tujibi*). Αντικαταστάθηκαν έπειτα από τους άραβες άρχοντες της δυναστείας Μπανού Χούντ (*Banu Hud*), οι οποίοι σύναψαν μία περίπλοκη συμμαχία με τον Ελ Σιντ της Βαλένθια και των Καστιλιάνικων αρχόντων ενάντια στους Αλμοραβίδες, καταφέρνοντας να φέρουν τα Εμιράτα Ταϊφά υπό τον έλεγχό τους. Μετά το θάνατο του Ελ Σιντ, το βασίλειο κατακτήθηκε από τους Αλμοραβίδες και μέχρι το 1100 είχαν περάσει τον ποταμό Έβρο μπαίνοντας στο Μπαρμπάστρο, που τους έφερε σε άμεση επαφή με την Αραγωνία.

Οι Μπανού Χούντ αντιστάθηκαν πεισματικά στην δυναστεία των Αλμοραβίδων και κυβέρνησαν μέχρι που τελικά ηττήθηκαν από τους Αλμοραβίδες τον Μάιο του 1110. Ο τελευταίος σουλτάνος των Μπανού Χούντ, ο Abd-al-Malik *Imad ad-Dawla* της Σαρακούστα, αναγκάστηκε να εγκαταλείψει την πρωτεύουσα. Ο Abd-al-Malik συμμάχησε με τους Χριστιανούς Αραγωνέζους υπό τον Αλφόνσο Α´ της Αραγωνίας και έτσι οι Μουσουλμάνοι της Σαρακούστα έγιναν στρατιωτικοί θαμώνες εντός των δυνάμεων της Αραγωνίας. Ήταν γνωστοί ως Αλμογάβαροι.

## Λίστα Εμίρηδων

### Δυναστεία Μπανού Τουτζιμπί

* Μουνδίρ - αλ-Τουιμπί αλ-Μανσούρ: περ. 1013-1021/2
* Yahya: 1021/2–1036
* Μουνδίρ Β´: 1036-1038/9
* Αμπντ Αλλάχ (Σαραγόσα): 1038/9

### Δυναστεία Μπανού Χούντ

* Suleiman Al-Mustain - ibn Hud: 1038/9–1046
* Muhammad al-Hayib Adud ad-Dawla (Καλαταγιούδ): 1046/7–1066/7 με...
* Lubb (Ουέσκα): 1047-1048 και...
* Mundir al-Hayib al-Zafir Nasir ad-Dawla (Τουδέλα): 1047-1048/9 και...
* Yusuf al-Muzaffar Sayf ad-Dawla (Λέριδα): 1047-1078/81 και...
* Αμπού Γιαφάρ Άχματ αλ-Μουκταδίρ: 1046-1081 ή 82/3
* Yusuf al-Mu'tamin: 1081 ή 82/3–1085
* Άχματ Β´ αλ-Μουστα'ίν": 1085-1110
* 'Abd al-Malik Imad ad-Dawla (Ρουέδα, Ζ. 1110): 1110-1130
* Αμπού Dja'far Ahmad Zafadola (Ρουέδα. Στο Val. 1146): 1130-1131, δ. 1146
** Σαραγόσα μέχρι το Μαρόκο 1110-1118; Ρουέδα μέχρι την Καστίλη 1130

## Δείτε επίσης

* Τάιφα
* Αλ-Άνταλους
* Γρανάδα
* Ιστορία του Ισλάμ
* Ιστορία της Ισπανίας
* Λίστα δυναστειών Σουνιτών Μουσουλμάνων

## Παραπομπές


## Εξωτερικοί σύνδεσμοι

* Taifa

Κατηγορία:Ιστορία της Αραγωνίας
Κατηγορία:Πρώην μοναρχίες της Ευρώπης
Κατηγορία:Ταϊφά
Εροιάδες

Το όνομα **Εροιάδες** μπορεί να αναφέρεται για:
* Εροιάδες Αντιοχίδας, αρχαίος αττικός δήμος της Αντιοχίδας φυλής.
* Εροιάδες Ιπποθοωντίδας, αρχαίος αττικός δήμος της Ιπποθοωντίδας φυλής.
Περιοχή Καλάμπο

H **Περιοχή Καλάμπο** (Αγγλικά: *Kalambo District*, Σουαχίλι: *Wilaya ya Kalambo*), είναι μία από τις τέσσερις περιοχές στην Περιφέρεια Ρούκουα *(Rukwa Region)* της Τανζανίας.

Η διοικητική της έδρα είναι στην πόλη Ματάι *(Matai)*.

Ο Ποταμός Καλάμπο *(Kalambo River)* ρέει εντός της περιοχής και εκβάλλει 15 χλμ. περίπου νοτίως της πόλης Κασάνγκα *(Kasanga)*, στη Λίμνη Τανγκανίκα *(Lake Tanganyika)*.

Το Επαρχιακό Συμβούλιο Καλάμπο *(Kalambo District Council)*, επισήμως, ιδρύθηκε στις 23 Δεκεμβρίου του 2012, αφού αποσπάστηκε από το Επαρχιακό Συμβούλιο Σουμπαουάνγκα *(Sumbawanga District Council)*. Ο *Moshi Chang* ήταν ο πρώτος Επαρχιακός Επίτροπος, ο οποίος υπηρέτησε μέχρι το θάνατό του (από αυτοκινητιστικό δυστύχημα), τον Απρίλιο του 2014.

## Οικονομία
Στην Κασάνγκα *(Kasanga)* και Καπάπα *(Kapapa)*, υπάρχουν κοιτάσματα χαλκού. 

Οι περισσότεροι κάτοικοι απασχολούνται με τη βόσκηση ζώων και την καλλιέργεια επιβίωσης. Οι κυριότερες καλλιέργειες εκμετάλλευσης είναι αραβόσιτος, ηλιοτρόπια, φασόλια, μανιόκα και μέλι. Κάποιοι άλλοι, απασχολούνται στην παραδοσιακή εξόρυξη πολυτίμων λίθων και την παραδοσιακή αλιεία. 

## Διοικητικές υποδιαιρέσεις

### Εκλογικές περιφέρειες
Για τις βουλευτικές εκλογές, η Τανζανία χωρίζεται σε εκλογικές περιφέρειες. Κατά τις εκλογές του 2010 η περιοχή που τώρα απαρτίζει την **Επαρχία Καλάμπο** *(Kalambo District)*, είχε μία εκλογική περιφέρεια:
* Εκλογική Περιφέρεια Καλάμπο *(Kalambo Constituency)*

### Τομείς
Η Περιοχή Καλάμπο *(Kalambo District)*, διαιρείται διοικητικά σε Τομείς.

### Τμήματα
Η Περιοχή Καλάμπο *(Kalambo District)*, διαιρείται διοικητικά σε δεκαεπτά Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ρούκουα
* Σουμπαουάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Ρούκουα
Ναμανυέρε

Το **Ναμανυέρε** (Αγγλικά ή Σουαχίλι: *Namanyere*), είναι η ονομασία ενός Αστικού Τμήματος στην Περιοχή Νκάσι *(Nkasi District)*, από την Περιφέρεια Ρούκουα *(Rukwa Region)*, της Τανζανίας καθώς επίσης και η διοικητική έδρα της Επαρχίας Νκάσι *(Nkasi District)*.

Σύμφωνα με την απογραφή του 2012, ο πληθυσμός στο Αστικό Τμήμα ήταν 18.877 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ρούκουα
* Περιοχή Νκάσι
* Σουμπαουάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Τμήματα της Περιφέρειας Ρούκουα
Περιοχή Νκάσι

H **Περιοχή Νκάσι**(Αγγλικά: *Nkasi District*, Σουαχίλι: *Wilaya ya Nkasi*), είναι μία από τις τέσσερις περιοχές στην Περιφέρεια Ρούκουα *(Rukwa Region)* της Τανζανίας.

Συνορεύει στα βόρεια με την Περιφέρεια Κατάβι *(Katavi Region)* (Περιοχή Μπάντα *(Mpanda District)*), ανατολικά με την Αστική Περιοχή Σουμπαουάνγκα *(Sumbawanga Urban District)*, νότια με την Αγροτική Περιοχή Σουμπαουάνγκα *(Sumbawanga Rural District)* και τη Ζάμπια *(Zambia)*· και δυτικά με τη Λίμνη Τανγκανίκα *(Lake Tanganyika)*, που αποτελεί σύνορο μεταξύ της Τανζανίας και της Λαϊκής Δημοκρατίας του Κονγκό *(Democratic Republic of the Congo)*.

Η διοικητική της έδρα είναι στο χωριό Ναμανυέρε *(Namanyere)*.
  
Η περιοχή καλύπτει 13.124 τ.χλμ..

Κατά την απογραφή του 2002, ο πληθυσμός στην **Επαρχία Νκάσι** *(Nkasi District)* ήταν 208.497 άτομα.

## Ιστορία
Η Περιοχή Νκάσι *(Nkasi District)* δημιουργήθηκε την 1 Ιανουαρίου 1984.

## Οικονομία

Η Περιοχή Νκάσι *(Nkasi District)* είναι σχεδόν εξ'ολοκλήρου αγροτική, με πάνω από το 90% των κατοίκων της να ασχολούνται με τη γεωργία επιβίωσης, με τη βόσκηση ζώων και με την παραδοσιακή αλιεία. Τριάντα-τρία των χωριών στην περιοχή, βρίσκονται παραπλεύρως της Λίμνης Τανγκανίκα *(Lake Tanganyika)*. Οι κυριότερες καλλιέργειες εκμετάλλευσης είναι αραβόσιτος, κεχρί, φασόλια και μανιόκα. Η παραδοσιακή αλιεία στη Λίμνη Τανγκανίκα *(Lake Tanganyika)* είναι περιορισμένη λόγω της έλλειψης εγκαταστάσεων αποθήκευσης καθώς και κεφαλαίου για την απόκτηση αλιευτικού εξοπλισμού.

## Διοικητικές υποδιαιρέσεις
Κατά το 2002, η Περιοχή Νκάσι *(Nkasi District)*, διαιρείτο διοικητικά σε δεκατρείς Τμήματα. Μετά την αναδιοργάνωση του 2012, είχε δεκαεπτά Τμήματα:

### Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ρούκουα
* Σουμπαουάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Ρούκουα
Αγροτική Περιοχή Σουμπαουάνγκα

H **Αγροτική Περιοχή Σουμπαουάνγκα** (Αγγλικά: *Sumbawanga Rural District*, Σουαχίλι: *Wilaya Sumbawanga Vijijini*), είναι μία από τις τέσσερις περιοχές στην Περιφέρεια Ρούκουα *(Rukwa Region)* της Τανζανίας.

Συνορεύει στα βορειοανατολικά με την Αστική Περιοχή Σουμπαουάνγκα *(Sumbawanga Urban District)*, νότια με τη Ζάμπια *(Zambia)* και νοτιοδυτικά με την Περιοχή Νκάσι *(Nkasi District)*. 

Η επαρχιακή (και περιφερειακή) πρωτεύουσα, είναι στην πόλη διοικητική της έδρα είναι στην πόλη Σουμπαουάνγκα *(Sumbawanga)*.

Σύμφωνα με την εθνική απογραφή της Τανζανίας, κατά το 2002 ο πληθυσμός **Αγροτική Επαρχία Σουμπαουάνγκα** *(Sumbawanga Rural District)* ήταν 373.080 άτομα.

## Διοικητικές υποδιαιρέσεις
### Τμήματα
Η Αγροτική Περιοχή Σουμπαουάνγκα *(Sumbawanga Rural District)*, διαιρείται διοικητικά σε δεκαπέντε Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ρούκουα
* Σουμπαουάνγκα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Ρούκουα
Nationale-Nederlanden

Η **Nationale-Nederlanden** (ΝΝ, ) είναι μία από τις μεγαλύτερες ασφαλιστικές εταιρείες στην Ολλανδία. Ιδρύθηκε το 1962 έπειτα από συγχώνευση μεταξύ της «Assurantie Maatschappij tegen Brandschade De Nederlanden van 1845» και της «Nationale Levensverzekeringsbank». Η συγχώνευση αυτή κρίθηκε αναγκαία λόγω της πτώσης του μεριδίου αγοράς και την απειλή των εξαγορών. Το 1991, η NN συγχωνεύθηκε, αυτή τη φορά, με την NMB Postbank Groep, για να σχηματίσουν την ING Groep.

Εκτός από την ασφάλιση, η εταιρεία προσφέρει επίσης ορισμένα τραπεζικά προϊόντα, όπως στεγαστικά δάνεια. Η εταιρεία έχει την έδρα της στη Χάγη και το Ρότερνταμ. Τα κεντρικά γραφεία του Ρότερνταμ στεγάζονται στον ουρανοξύστη Gebouw Delftse Poort, που ήταν ο ψηλότερος ουρανοξύστης στην Ολλανδία μέχρι το 2009. Εκτός από αυτά τα δύο γραφεία, η εταιρεία διαθέτει γραφείο στην Ede (πρώην RVS), όχι όμως άλλα κεντρικά γραφεία στην Ολλανδία, ανταυτού η NN βασίζεται κυρίως σε ανεξάρτητους διαμεσολαβητές για την πώληση ασφαλίσεων. Το 2014 η ING αποφάσισε να κάνει την NN ανεξάρτητη με αρχική δημόσια προσφορά.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ολλανδίας
Merrie Melodies

Το ***Merrie Melodies*** είναι αμερικανική σειρά κινουμένων σχεδίων με κωμικές ταινίες μικρού μήκους της Warner Bros.. Η σειρά προβαλλόταν μεταξύ του 1931 και του 1969, ήτοι κατά τη διάρκεια της χρυσής εποχής animation του Χόλιγουντ. Μαζί με τη συγγενή σειρά, *[[Looney Tunes]]*, παρουσίασαν πολλούς διάσημους, έως και σήμερα, χαρακτήρες καρτούν, μεταξύ των οποίων οι Bugs Bunny, Daffy Duck, Porky Pig και Elmer Fudd.

Η σειρά ξεκίνησε να παράγεται από την εταιρεία Harman-Ising Pictures, μεταξύ των ετών 1931 και 1933, κατόπιν από την εταιρεία Leon Schlesinger Productions, μεταξύ 1933 και 1944. Ο Σκλέσινγκερ, πούλησε την εταιρεία του το 1944 στη Warner Bros., που μετονομάστηκε εκ νέου σε Warner Bros. Cartoons, η οποία συνέχισε την παραγωγή έως το 1963. Η *Merrie Melodies*, έκτοτε, και για τρία χρόνια συνέχισε να παράγεται από την DePatie-Freleng Enterprises και την Format Films. Τα τελευταία δύο χρόνια της σειράς, τα ανέλαβε ξανά η Warner Bros. Cartoons.

Συνολικά, τρεις ταινίες της σειράς κέρδισαν το Όσκαρ Καλύτερης Ταινίας Κινουμένων Σχεδίων, το *[[Tweetie Pie]]* (1947), το *[[Speedy Gonzales (ταινία)|Speedy Gonzales]]* (1955) και το *[[Birds Anonymous]]* (1957). Άλλες τρεις ταινίες της εταιρείας (*[[Duck Amuck]]* (1953), *[[One Froggy Evening]]* (1955) και *[[What's Opera, Doc?]]* (1957) επελέγησαν από τη Βιβλιοθήκη του Κογκρέσου, και μπήκαν στο National Film Registry, επειδή ήταν "πολιτισμικά, ιστορικά και αισθητικά σημαντικές". Το 2013, το περιοδικό *[[TV Guide]]* κατέταξε τη σειρά (υπό το όνομα *Looney Tunes*) στην τρίτη θέση ως το Καλύτερο Καρτούν Όλων των Εποχών (ανάμεσα από 60).

## Παραπομπές


## Εξωτερικοί σύνδεσμοι

* ''Merrie Melodies'' στο The Big Cartoon Database (αρχειοθετημένο)

Κατηγορία:Looney Tunes
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές της Warner Bros. Television
Κατηγορία:Σειρές ταινιών κινουμένων σχεδίων
Κατηγορία:Αμερικανικές ταινίες μικρού μήκους
Σωκράτης Δημητριάδης

Ο **Σωκράτης Δημητριάδης** (1931 - 2008) ήταν Έλληνας δικηγόρος και πολιτικός. Υπηρέτησε ως δήμαρχος Δράμας από το 1983 έως το 1990 και νομάρχης Έβρου και Δράμας λίγο αργότερα.

## Βιογραφία
Γεννήθηκε στην Καλλίφυτο και ακολούθησε νομικές σπουδές. Εντάχθηκε από πολύ νωρίς στο ΠΑΣΟΚ του οποίου ήταν ιδρυτικό μέλος και διατέλεσε γραμματέας της Νομαρχιακής Επιτροπής του κινήματος. 

Εξελέγη για πρώτη φορά από τον πρώτο γύρο το 1982 επικρατώντας του Αναστασίου Μακρή με ποσοστό 51,4% και επανεξελέγη στον δεύτερο γύρο το 1986 με ποσοστό 51,51%. Ήταν υποψήφιος δήμαρχος και το 1990 καταφέρνοντας να προκριθεί στον δεύτερο γύρο, όπου ηττήθηκε από τον Μαργαρίτη Τζίμα, ο οποίος έλαβε 51,7% έναντι 48,2 για τον Σωκράτη Δημητριάδη. Επί δημαρχίας του συντελέστηκαν έργα στην πόλη, όπως η αλλαγή του αποχετευτικού δικτύου, η δεντροφύτευση και η ανάπλαση της περιοχής Αγίας Βαρβάρας.

Διορίστηκε Νομάρχης Έβρου το 1993 και υπηρέτησε εκεί έως το 1994. Το 1994 εξελέγη ο πρώτος αιρετός Νομάρχης Δράμας. Κατά τη θητεία του συνετέλεσε στην εδραίωση των ελληνοβουλγαρικών σχέσεων. Το 2006 ανακηρύχθηκε επίτιμος δημότης του Γκότσε Ντέλτσεφ.

Πέθανε σε ηλικία 77 ετών στις 13 Οκτωβρίου 2008 και κηδεύτηκε από τον ιερό Μητροπολιτικό Ναό της Δράμας. Το όνομά του δόθηκε στο θεατράκι της Αγίας Βαρβάρας.

## Παραπομπές


Κατηγορία:Δήμαρχοι Δράμας
Κατηγορία:Νομάρχες Δράμας
Κατηγορία:Νομάρχες Έβρου
Μαύρος κρανοφόρος βούκερος

Ο **Μαύρος κρανοφόρος βούκερος** (*Ceratogymna atrata*) είναι ένα είδος βούκερου της οικογένειας των Βουκερωτίδων. Ζει στην Ανγκόλα, το Καμερούν, τη Κεντροαφρικανική Δημοκρατία, τη Δημοκρατία του Κονγκό, τη Λαϊκή Δημοκρατία του Κονγκό, την Ακτή Ελεφαντοστού, την Ισημερινή Γουινέα, τη Γκαμπόν, τη Γκάνα, τη Γουινέα, τη Λιβερία, τη Νιγηρία, τη Σιέρα Λεόνε, το Νότιο Σουδάν, το Τόγκο και την Ουγκάντα.

## Παραπομπές


Κατηγορία:Βουκερωτίδες
Κατηγορία:Πτηνά της Αφρικής
Porky Pig

Ο **Porky Pig** (ελληνική απόδοση: **Πόρκυ Πιγκ** ή **Πόρκι Πιγκ**) είναι ένας φανταστικός χαρακτήρας των σειρών κινουμένων σχεδίων *[[Looney Tunes]]* και *[[Merrie Melodies]]*, της Warner Bros.. O Porky ήταν ο πρώτος καρτούν χαρακτήρας της εταιρείας και εξ αιτίας της δημοτικότητάς του τράβηξε αρκετό κοινό. Αν και αργότερα, καινούριοι χαρακτήρες γίνανε περισσότεροι γνωστοί, ο Porky, συνέχιζε να συμμετάσχει στα επεισόδια και να είναι δημοφιλής. Εμφανίστηκε σε 153 ταινίες, την περίοδο της χρυσής εποχής του Χόλιγουντ.

O Porky Pig είναι ανθρωπόμορφο χοντρό γουρούνι. Ένα από τα χαρακτηριστικά του είναι το τραύλισμα, και φυσικά ο τρόπος που λέει τη γνωστή φράση της σειράς Looney Tunes: *Th-th-th-that's all folks*. Ο πρώτος που υποδύθηκε τον χαρακτήρα ήταν ο Τζο Ντόερτι και μετά για περίπου πέντε δεκαετίες ο Μελ Μπλανκ. Είναι ο παλαιότερος χαρακτήρας των *Looney Tunes*, που συνεχίζει να εμφανίζεται έως τώρα. To *[[TV Guide]]*, τον κατέταξε 47ο καλύτερο χαρακτήρα καρτούν όλων των εποχών, ανάμεσα σε 50.

## Παραπομπές


## Εξωτερικοί σύνδεσμοι
* Porky Pig στο iMDB

Κατηγορία:Looney Tunes (χαρακτήρες)
Ταμείο Αξιοποίησης Ιδιωτικής Περιουσίας του Δημοσίου

Το **Ταμείο Αξιοποίησης Ιδιωτικής Περιουσίας του Δημοσίου** (**ΤΑΙΠΕΔ**) είναι εταιρεία που ανήκει στην Ελληνική Εταιρεία Συμμετοχών και Περιουσίας (γνωστή ως Υπερταμείο), η οποία δεν ανήκει στο δημόσιο ή ευρύτερο δημόσιο τομέα, όπως αυτός εκάστοτε ορίζεται, σύμφωνα με τον Ν.4389/2016 (ΦΕΚ 94/Α). Σύμφωνα με τον ιδρυτικό του νόμο (Ν. 3986/2011), το ΤΑΙΠΕΔ αξιοποιεί την ιδιωτική περιουσία του Δημοσίου, που του έχει ανατεθεί σύμφωνα με τις διεθνείς υποχρεώσεις της χώρας και τις προβλέψεις των Μεσοπρόθεσμων Πλαισίων Δημοσιονομικής Στρατηγικής.

## Χαρτοφυλάκιο
Στο Ταμείο έχουν ήδη μεταφερθεί τα περιουσιακά στοιχεία που είχαν περιληφθεί στα Μεσοπρόθεσμα Προγράμματα, τα οποία συνοψίζονται σε τρεις κατηγορίες:
# Αξιοποίηση Γης
# Υποδομές
# Εταιρικό Χαρτοφυλάκιο

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ιδιωτικοποιήσεις στην Ελλάδα
Λίμνη Ρούκουα

Η **Λίμνη Ρούκουα** (Αγγλικά: *Lake Rukwa*, Σουαχίλι: *Ziwa Rukwa*), είναι μια ενδορέουσα *(endorheic)* λίμνη στην Κοιλάδα Ρούκουα *(Rukwa Valley)* στη νοτιοδυτική Τανζανία.

Η αλκαλική Λίμνη Ρούκουα *(Lake Rukwa)* βρίσκεται ανάμεσα στη Λίμνη Τανγκανίκα *(Lake Tanganyika)* και τη Λίμνη Νιάσα *(Lake Nyasa)* σε υψόμετρο 800 περίπου μέτρων (2.600&nbsp;ft), σε ένα παράλληλο κλάδο του συστήματος του ρήγματος. Σχεδόν το ήμισυ της λίμνης βρίσκεται στο *Uwanda Game Reserve*.

Η λίμνη έχει δει με την πάροδο των ετών, μεγάλες διακυμάνσεις στο μέγεθός της, λόγω των διαφορετικών εισροών των ρεμάτων. Επί του παρόντος, έχει μήκος 180 περίπου χιλιόμετρα (110 μίλια) και πλάτος κατά μέσο όρο 32 περίπου χιλιόμετρα (20 μίλια), κάνοντάς την σε μέγεθος 5.760 τετραγωνικά χιλιόμετρα (2.220 τετραγωνικά μίλια). Το 1929 είχε μήκος μόνο περίπου 48 χιλιόμετρα (30 μίλια), αλλά το 1939 είχε μήκος περίπου 128 χιλιόμετρα (80 μίλια) και πλάτος 40 χιλιόμετρα (25 μίλια).

Η λίμνη μπορεί να ήταν μερικές φορές ακόμη υψηλότερα και συνέδεε τη Λίμνη Τανγκανίκα με τη Λίμνη Μαλάουι *(Lake Malawi)*, αρχαίες ακτογραμμές προτείνουν μια τελική ημερομηνία υπερχείλισης στη Λίμνη Τανγκανίκα 33.000 BP.

## Ανακάλυψη Αερίου Ηλίου
Το 2016, υπολογίστηκαν ότι 1,53 δισ. κυβικά μέτρα (54,2 δισ. πρότυπα κυβικά πόδια) όγκου Αερίου Ηλίου που ανακαλύφθηκαν στη Λίμνη Ρούκουα *(Lake Rukwa)* είναι αξίας $3,5 δισ.ευρώ.

## Παραπομπές


Κατηγορία:Λίμνες της Τανζανίας
Κατηγορία:Αλμυρές λίμνες
Κατηγορία:Γεωγραφία της Περιφέρειας Ρούκουα
Άτος Φερέιρα Κόστα

Ο **Άτος Φερέιρα Κόστα** (πορτογαλικά:*Athos Ferreira Costa*) γεννημένος στις 29 Νοεμβρίου 1989, είναι Βραζιλιάνος πετοσφαιριστής που αγωνίζεται στη θέση του κεντρικού.

## Καριέρα
Ο Άτος Φερέιρα Κόστα αγωνίστηκε στη Βραζιλία από το 2007 έως το 2016, και θα μπορούσε να χαρακτηριστεί και ως "γυρολόγος" των γηπέδων, αφού ποτέ δεν έμεινε σε κάποιο σύλλογο περισσότερο από ένα χρόνο, με εξαίρεση την Αλ Νασρ του Ντουμπάι. Το 2016 έφυγε για πρώτη φορά από τη Βραζιλία, αποδεχόμενος πρόταση της αιγυπτιακής Ζάμαλεκ από την πόλη Γκίζα, που όμως αγωνίζεται στο Κάιρο. Με τη Ζάμαλεκ αγωνίστηκε στο πρωτάθλημα της Αιγύπτου, με την οποία κατέκτησε το κύπελλο του 2016.

Τον Οκτώβριο του 2016, υπέγραψε στον Ολυμπιακό Πειραιώς, με τον οποίο κατέκτησε το Κύπελλο Ελλάδας και το Λιγκ Καπ της περιόδου 2016–17.
Στη συνέχεια μετά από ετήσια περάσματα από Ιταλία, Βραζιλία και Πορτογαλία κατέληξε στα Ηνωμένα Αραβικά Εμιράτα, όπου αγωνίζεται μεχρι σήμερα.

## Συλλογικοί Τίτλοι
### Εθνικά Πρωταθλήματα
**2 Πρωταθλήματα Βραζιλίας**
* 2012–13 (Ρ.Ζ. Βόλεϊ Σάο Πάολο)
* 2018–19 (Φούνβικ Νατάλ)
**1 Πρωτάθλημα Αιγύπτου**
* 2015–16 (Ζάμαλεκ Γκίζας)

### Εθνικά Κύπελλα
**1 Κύπελλο Αιγύπτου**
* 2016 (Ζάμαλεκ Γκίζας)
**1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]**
* 2017 (Ολυμπιακός Πειραιώς)
**1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]**
* 2017 (Ολυμπιακός Πειραιώς)

## Παραπομπές


## Εζωτερικοί σύνδεσμοι Πηγές
* Athos Ferreira Costa: Ατομικά στοιχεία - Διακρίσεις - Ομάδες καριέρας  volleybox.net
* Πήρε Βραζιλιάνο κεντρικό ο Ολυμπιακός www.sport24.gr

Κατηγορία:Βραζιλιάνοι πετοσφαιριστές
Κατηγορία:Πετοσφαιριστές ΟΣΦΠ
Διαχειριστής Εθνικού Συστήματος Φυσικού Αερίου

Ο **Διαχειριστής Εθνικού Συστήματος Φυσικού Αερίου** (**ΔΕΣΦΑ**) είναι διαχειριστής του συστήματος μεταφοράς φυσικού αερίου στην Ελλάδα. Ιδρύθηκε στις 30 Μαρτίου του 2007 ως θυγατρική της ΔΕΠΑ. Εκτός από το σύστημα μεταφοράς, η εταιρεία διαχειρίζεται, επίσης, τα δίκτυα διανομής φυσικού αερίου της Ελλάδα, καθώς και τον τερματικό σταθμό της ΥΦΑ Ρεβυθούσας.

Στις 11 Ιουνίου του 2013, η εταιρεία πετρελαίου του Αζερμπαϊτζάν, SOCAR, κέρδισε το διαγωνισμό για την εξαγορά ποσοστού 66% της ΔΕΣΦΑ έναντι 400.000.000 ευρώ. Έπειτα από τις ελληνικές βουλευτικές εκλογές του Ιανουαρίου του 2015, η προσφερόμενη μετοχή μειώθηκε στο 49%. Η συμφωνία αναμενόταν να ολοκληρωθεί μέχρι τον Αύγουστο του 2015.Τελικά ο διαγωνισμός ακυρώθηκε.

To TAΙΠΕΔ προχώρησε στην διεξαγωγή διεθνούς διαγωνισμού για την πώληση του 66% του μετοχικού κεφαλαίου του ΔΕΣΦΑ. Τον διαγωνισμό κέρδισε, τον Δεκέμβριο του 2018, η κοινοπραξία SENFLUGA Energy Holdings S.A., αποτελούμενη από την ιταλική Snam (60%), την ισπανική Enagás (20%) και τη βελγική Fluxys (20%).

Στις 13 Ιανουαρίου του 2020 η ελληνική εταιρία ενέργειας DAMCO ENERGY S.A. υπέγραψε συμφωνία για την εξαγορά του 10% του μετοχικού κεφαλαίου της SENFLUGA Energy Holdings S.A. Με την ολοκλήρωση της εξαγοράς, η μετοχική δομή της SENFLUGA έχει ως εξής: Snam (54%), Enagás (18%), Fluxys (18%) και DAMCO (10%).

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις πετρελαιοειδών και αερίου
Κατηγορία:Ελληνικά εμπορικά σήματα
Διογένης ο Σμυρναίος

Ο **Διογένης ο Σμυρναίος** (4ος αιώνας π.Χ.) ήταν Έλληνας φιλόσοφος με καταγωγή από την Σμύρνη. Κατά τον Κλήμη τον Αλεξανδρινό (2ος αιώνας μ.Χ.), υπήρξε μαθητής του Μητρόδωρου του Χίου και δάσκαλος του φιλοσόφου Αναξάρχου, και πιθανώς αποτελούσε μέλος της σχολής του Δημόκριτου. Κατά το παρελθόν συγχέονταν με τον Διογένη τον Απολλωνιάτη.

## Παραπομπές


Κατηγορία:Αρχαίοι Έλληνες φιλόσοφοι
Άνθη Αμυγδαλιάς

Το ζωγραφικό έργο **«Άνθη Αμυγδαλιάς»** είναι μέρος μιας σειράς αρκετών πινάκων που δημιουργήθηκαν κατά τη χρονική περίοδο μεταξύ 1888 και 1890 από τον Βίνσεντ βαν Γκογκ στην Αρλ και το Σεν Ρεμί στη Νότια Γαλλία, ενός ανθισμένου δέντρου αμυγδαλιάς. Τα ανθισμένα δέντρα ήταν σημαντικά για τον Βαν Γκογκ. Αντιπροσώπευαν την αφύπνιση και την ελπίδα. Του άρεσαν αισθητικά και έβρισκε χαρά στο να ζωγραφίζει ανθισμένα δέντρα. Τα έργα αντανακλούν τις επιρροές του ιμπρεσιονισμού, του Divisionist και της ξυλογραφίας του Ιαπωνισμό. Ο πίνακας *Άνθη Αμυγδαλιάς* δημιουργήθηκε για να τον εορτασμό της γέννησης του ανιψιού του και συνονόματού του, γιου του αδελφού του Τεό και της νύφης του Τζο.

## Νότια Γαλλία
Το 1888, ο Βαν Γκογκ είχε έμπνευση στη νότια Γαλλία και ξεκίνησε την πιο παραγωγική περίοδο της ζωγραφικής του καριέρα. Σε σχέση με τον πίνακα «Αγρόκτημα στην Προβηγκία» (1888), η Εθνική Πινακοθήκη Τέχνης σημειώνει ότι:

:«Ήταν ο ήλιος που ο Βαν Γκογκ ζητούσε στην Προβηγκία, μια λάμψη και φως που θα ξεπλύνει τις λεπτομέρειες και θα απλοποιήσει τις μορφές μειώνοντας τον κόσμο γύρω του, με τον τρόπο του σχεδίου που θαύμαζε στις ιαπωνικές ξυλογραφίες. Η Αρλ, έλεγε, ήταν "η Ιαπωνία του Νότου". Εδώ ένιωθε πως το εφέ ισοπέδωσης του ήλιου θα ενίσχυε τα περιγράμματα των συνθέσεων και θα μείωνε τις αποχρώσεις του χρώματος σε μερικές ζωντανές αντιθέσεις. Τα ζεύγη των συμπληρωματικών χρωμάτων, το κόκκινο και το πράσινο των φυτών, οι πλεγμένες ανταύγειες των πορτοκαλιών και μπλε στο φράχτη, ακόμα και τα ροζ σύννεφα που ζωντανεύουν στον τυρκουάζ ουρανό — σχεδόν δονούνται το ένα ενάντια στο άλλο.»

Όταν Βαν Γκογκ έφθασε στην Αρλ τον Μάρτιο του 1888 τα οπωροφόρα δέντρα στα περιβόλια ήταν έτοιμα να ανθίσουν. Τα άνθη των βερικοκιών, ροδακινιών και δαμασκηνιών τον παρακίνησαν,  και μέσα σε ένα μήνα είχε δημιουργήσει δεκατέσσερα έργα ζωγραφικής με ανθισμένα οπωροφόρα δέντρα.  Ενθουσιασμένος από το θέμα, ο Βαν Γκογκ ολοκλήρωνε σχεδόν ένα πίνακα την ημέρα. Περίπου στις 21 του Απρίλη ο Βαν Γκογκ έγραψε στον Τεό, ότι «θα πρέπει να αναζητήσω κάτι νέο, τώρα οι οπωρώνες έχουν σχεδόν τελειώσει την άνθηση.» 

## Πίνακες

File:Van Gogh - Obstgarten mit blühenden Aprikosenbäumen.jpeg
File:Vincent van Gogh - De roze perzikboom - Google Art Project.jpg
File:Vincent Willem van Gogh 113.jpg
File:Van Gogh - Blühender Birnbaum.jpeg
File:Van Gogh - Blühender Obstgarten, von Zypressen umgeben.jpeg


## Παραπομπές


## Εξωτερικοί σύνδεσμοι

*''Άνθη Αμυγδαλιάς'', 1890 στο Μουσείο Βαν Γκογκ
*''Βαν Γκογκ, πίνακες και σχέδια: μια ειδική έκθεση με δανεικά εκθέματα'', μια πλήρως ψηφιοποιημένη έκθεση του καταλόγου των βιβλιοθηκών του Μητροπολιτικού Μουσείου Τέχνης, η οποία περιέχει υλικό για τον πίνακα (δείτε στο ευρετήριο)

Κατηγορία:Έργα ζωγραφικής του Βίνσεντ βαν Γκογκ
Γραβιέρα Νάξου

Η **Γραβιέρα Νάξου** είναι τυρί Προστατευόμενης Ονομασίας Προέλευσης που παράγεται από αγελαδινό γάλα ή μείγμα αγελαδινού (τουλάχιστον 80%) με πρόβειο και κατσικίσιο. 

Στις προδιαγραφές που έχουν εγκριθεί από την Ευρωπαϊκή Ένωση περιγράφεται σαν σκληρό υποκίτρινο τυρί με συμπαγή ελαστική μάζα, με ευχάριστη γεύση και ελαφρό άρωμα προπιονικής ζύμωσης. Έχει μέγιστη υγρασία 38% κατά βάρος και ελάχιστη λιποπεριεκτικότητα 40% επί ξηρού βάρους.  Παράγεται σε στρογγυλά κεφάλια των 1-2, 3-4 και 8-9 κιλών. 

Ως "γραβιέρα Νάξου" μπορεί να ονομάζεται μόνο αυτός ο τύπος του τυριού που παράγεται στη Νάξο από γάλα ζώων που εκτρέφονται στο νησί. Οι εγκεκριμένες προδιαγραφές του τυριού αναφέρουν λεπτομέρειες για τον τρόπο βόσκησης και τις υπόλοιπες συνθήκες όπου ζουν τα ζώα απ' όπου παράγεται το τυρί.  

Καταχωρήθηκε στον κατάλογο προϊόντων ΠΟΠ της Ευρωπαϊκής Ένωσης το 1996. 

## Παραπομπές

Κατηγορία:Κυκλαδίτικη κουζίνα
Κατηγορία:Ελληνικά τυριά
Κατηγορία:Νάξος
Κατηγορία:Ελληνικά Προϊόντα προστατευόμενης ονομασίας προέλευσης
Ρουφίτζι (αποσαφήνιση)

Η ονομασία **Ρουφίτζι** μπορεί να αναφέρεται:

* Ποταμός Ρουφίτζι, ποταμός στην Τανζανία.
* Ρουφίτζι (φυλή), εθνοτική και γλωσσική ομάδα που έχει τη βάση της στην παράκτια Τανζανία.
* Περιοχή Ρουφίτζι ή Επαρχία Ρουφίτζι, είναι μία από τις 6 περιοχές στην Περιφέρεια Πουάνι της Τανζανίας.
Όλιβερ Τ. Μαρς

Ο **Όλιβερ Τ. Μαρς** (αγγλικά: *Oliver T. Marsh*, 30 Ιανουαρίου 1892 - 5 Μαΐου 1941) ήταν Αμερικανός πρωτοπόρος κινηματογραφιστής. Συμμετείχε σε πάνω από 80 ταινίες τις MGM.  Μερικές από αυτές κατέληξαν πολύ επιτυχημένες, όπως το *[[Sadie Thompson]]* (1928), το *[[Rain (ταινία)|Rain]]* (1932), το *[[Υπό την Σκιάν της Λαιμητόμου]]* (1935) και το Ο μέγας Ζίγκφελντ (1936). 

Στην 11η τελετή Όσκαρ, βραβεύθηκε μαζί με τον Άλεν Ντέιβι, με Τιμητικό Όσκαρ, για τη δουλειά τους στην ταινία *[[Sweethearts (ταινία)|Sweethearts]]* (1938). Οι δύο τους υπήρξαν υποψήφιοι και για το Όσκαρ Καλύτερης Φωτογραφίας, για την ταινία *[[Bitter Sweet (ταινία, 1940)|Bitter Sweet]]* (1940). Απεβίωσε, ξαφνικά, σε ηλικία 49 ετών, από εγκεφαλική αιμορραγία.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί κινηματογραφιστές
Κατηγορία:Τιμητικό Όσκαρ (παραλήπτες)
Μέιντενχεντ (εκλογική περιφέρεια του Κοινοβουλίου του Ηνωμένου Βασιλείου)

thumb|right
thumb|right
Το **Μέιντενχεντ** (Αγγλ: ***Maidenhead***) είναι εκλογική περιφέρεια της Βουλής των Κοινοτήτων στο Ηνωμένο Βασίλειο. Βρίσκεται στην κομητεία του Μπέρκσαϊρ και μεταξύ των πόλεων του Λονδίνου και Ρέντινγκ. Όπως όλες οι κοινοβουλευτικές περιφέρεις της Βρετανίας είναι μονοεδρική και από το 1997 εκλέγει την Τερέζα Μέι, πρώην Υπουργό Εσωτερικών, και νυν ηγέτη του Συντηρητικού Κόμματος και Πρωθυπουργό.

## Βουλευτές

## Εκλογές
Γενικές εκλογές 2015

## Παραπομπές


Μειντενχεντ
Ελίζαμπεθ Άλαν

Η **Ελίζαμπεθ Άλαν** (αγγλικά *Elizabeth Allan*, 9 Απριλίου 1910 – 27 Ιουλίου 1990) ήταν Αγγλίδα ηθοποιός, η οποία εμφανίστηκε τόσο σε ταινίες του Χόλιγουντ, όσο και σε βρετανικές, συμμετέχοντας σε πάνω από 50 ταινίες. Μερικές από τις πιο γνωστές ταινίες, στις οποίες συμμετείχε, πρέπει να θεωρούνται το *[[Men In White]]* (1934), το *[[David Copperfield (ταινία, 1935)|David Copperfield]]* (1935), το *[[Mark of the Vampire]]* (1935), το *[[Υπό την Σκιάν της Λαιμητόμου]]* (1935), το *[[A Woman Rebels]]* (1936) και το *[[Η κυρία με τις καμέλιες (ταινία, 1936)|Η κυρία με τις καμέλιες]]* (1936). Επέστρεψε στη γενέτειρά της, το 1938, μετά από μία επιτυχημένη μήνυση στην εταιρεία παραγωγής MGM, όταν αντικαταστάθηκε δις στις ταινίες *[[Γκρεμισμένα Είδωλα]]* (1938) και *[[Αντίο, ωραία νιάτα]]* (1939). Στην πρώτη από τις προαναφερθείσες ταινίες, την είχε γνωρίσει ο Κλαρκ Γκέιμπλ, με τον οποίον είχε κρυφή σχέση για περίπου δύο χρόνια.

## Παραπομπές


## Εξωτερικοί σύνδεσμοι

* 
* Photographs and literature on Elizabeth Allan

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί θεάτρου
Κατάλογος έργων του Φρανς Χαλς

Η σελίδα αυτή περιλαμβάνει εικονογραφημένο κατάλογο των έργων του Φρανς Χαλς, αποδεκτά ως προς την αυθεντικότητά τους από το Frans Halsmuseum και άλλες πηγές. 

## Παραπομπές


## Εξωτερικοί σύνδεσμοι
* Frans Hals, by Seymour Slive, a catalog raisonné of Hals works by Seymour Slive: Volume Three, the catalogue, National gallery of Art: Kress Foundation, Studies in the History of European Art, London - Phaidon Press, 1974
* Frans Hals, by Seymour Slive (editor), with contributions by Pieter Biesboer, Martin Bijl, Karin Groen and Ella Hendriks, Michael Hoyle, Frances S. Jowell, Koos Levy-van Halm and Liesbeth Abraham, Bianca M. Du Mortier, Irene van Thiel-Stroman,  Prestel-Verlag, Munich & Mercatorfonds, Antwerp, 1989, ISBN 3791310321
**[[:Commons:Frans Hals catalog raisonné, 1989|Frans Hals : het gehele oeuvre]]*, by Claus Grimm, Amsterdam, Meulenhoff/Landshoff, 1990
**[[:Commons:Frans Hals Exhibition catalog, 1962|Exhibition on the Occasion of the Centenary of the Municipal Museum at Haarlem, 1862-1962]]*, catalog of the Frans Hals Museum, 1962
**[[:Commons:Frans Hals Exhibition catalog, 1937|Exhibition on the Occasion of the 75th birthday of the Municipal Museum at Haarlem in 1937]]*, catalog of the Frans Hals Museum, 1937

 
Χαλς
Κατηγορία:Πίνακες του Φρανς Χαλς
Μάσταυρα (Λυκία)

Τα **Μάσταυρα** ήσαν πόλη στην αρχαία Λυκία.

Πιθανώς να ευρίσκονταν στην τοποθεσία του σημερινού Ντερεαγκζί, περίπου 25 χλμ. βορειοδυτικά από τα Μύρα, το οποίο, ωστόσο, δεν θα πρέπει να συγχέεται με το Ντερεαγκζί του Ναζιλί ή το Ντερεαγκζί της Ιντσίρλιοβα.

Το Ντερεαγκζί διέθετε μεγάλη τρουλωτή εκκλησία κατασκευασμένη από πλίνθους, η οποία πιθανώς να αποτελούσε τον Καθεδρικό Ναό των Μάσταυρων.

## Επισκοπή

Η επισκοπή των Μάσταυρων της Λυκίας αναφέρεται στις *[[Notitiae Episcopatuum]]* του 7ου και του 10ου αιώνα ως έχουσα πρώτο βαθμό μεταξύ των υπαγόμενων εκκλησιαστικών υποδιαιρέσεων στη μητροπολιτική έδρα των Μύρων.

Κανείς επίσκοπος της συγκεκριμένης επισκοπής δεν αναφέρεται ονομαστικά σε σωζόμενα έγγραφα, με εξαίρεση τον Βαάνη, ο οποίος μετείχε στη Φωτιανή Σύνοδο της Κωνσταντινούπολης, ενώ δεν επρόκειτο για επίσκοπο των Μάσταυρων της Καρίας, όπως αναφερόταν στις αναφορές της εποχής, αλλά των Μάσταυρων της Λυκίας.

Μην αποτελώντας, πλέον, έδρα επισκόπου, τα Μάσταυρα της Λυκίας λογίζονται, σήμερα, από την Ρωμαιοκαθολική Εκκλησία ως τιμητική επισκοπή.

## Παραπομπές


## Εξωτερικός σύνδεσμος
*Αρχιτεκτονικός σχεδιασμός της εκκλησίας από το Πανεπιστήμιο της Κολωνίας

Κατηγορία:Λυκία
Κατηγορία:Καθολικές τιμητικές επισκοπές στην Ασία
Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Βόλφγκανγκ Ράιτερμαν

Ο **Βόλφγκανγκ Ράιτερμαν** (*Wolfgang „Woolie“ Reitherman*, 26 Ιουνίου 1909 - 22 Μαΐου 1985) ήταν Γερμανός εικονογράφος, με καριέρα στις Ηνωμένες Πολιτείες Αμερικής. 

Ήταν ένας από τους Disney's Nine Old Men. Καμιά φορά αναφέρεται και ως **Γούλι Ράιτερμαν** (*Woolie Reitherman*). Άρχισε να δουλεύει για τη Disney, τη δεκαετία του 1930, και εργάστηκε εκεί είτε ως σκηνοθέτης είτε ως animator, σε ταινίες όπως *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]* (1937), *[[Πινόκιο (ταινία, 1940)|Πινόκιο]]* (1940), *[[Ντάμπο, το ελεφαντάκι]]* (1941), *[[Η Αλίκη στη Χώρα των Θαυμάτων]]* (1951), *[[Τα 101 σκυλιά της Δαλματίας (ταινία, 1961)|Τα 101 σκυλιά της Δαλματίας]]* (1961), *[[Οι Αριστόγατες]]* (1970) και άλλες. Για τη συνολική του προσφορά στην εταιρεία η Disney τον ονόμασε, μετά θάνατο, Disney Legend.

## Παραπομπές


## Εξωτερικοί σύνδεσμοι
* 

Κατηγορία:Άνθρωποι της Disney
Κατηγορία:Αμερικανοί animators
Κατηγορία:Σκηνοθέτες κινουμένων σχεδίων
Κατηγορία:Αμερικανοί σκηνοθέτες κινηματογράφου
Πογκόλο

Οι **Πογκόλο** *(Pogolo)* ή **Πογκόρο** *(Pogoro)* (εναλλακτικές ονομασίες: *Chipogolo, Chipogoro, Cipogolo, Pogolu, Pogora, Pogoro, Shpogolu*), είναι μια εθνοτική και γλωσσική ομάδα που βρίσκεται στις Περιφέρειες Ιρίνγκα *(Iringa Region)* και Μορογκόρο *(Morogoro Region)* (στις Περιοχές Ουλάνγκα *(Ulanga District)* και Κιλομπέρο *(Kilombero District)*) στην Τανζανία.

## Δείτε επίσης
* Κουέρε
* Κάμι
* Ρουφίτζι (φυλή)
* Λουγκούρου
* Κούτου

## Σημειώσεις

;Παραπομπές σημειώσεων


## Παραπομπές


## Πηγές
* Green, M. (2003). *Priests, Witches and Power: Popular Christianity after Mission in Southern Tanzania*. Cambridge: Cambridge University Press.

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Κόνραντ Α. Νέρβιγκ

Ο **Κόνραντ Αλμπίνους Νέρβιγκ** (αγγλικά: *Conrad Albinus Nervig*, 24 Ιουνίου 1889 - 26 Νοεμβρίου 1980) ήταν Αμερικανός μοντέρ, που συμμετείχε σε 81 ταινίες. Η καριέρα του ξεκίνησε το 1922, στην εταιρεία Goldwyn Pictures, και παρέμεινε στην εταιρεία και μετά, όπου έγινε Metro-Goldwyn-Mayer (1924), στην οποία παρέμεινε έως το τέλος της καριέρας του, το 1954. Υπήρξε υποψήφιος για τρία Όσκαρ Καλύτερου Μοντάζ, λαμβάνοντας τα δύο. Μάλιστα, ήταν ο πρώτος που έλαβε το εν λόγω Όσκαρ, με τη δουλειά του στο έργο *[[Eskimo (ταινία)|Eskimo]]* (1934). Το δεύτερο το πήρε μαζί με τον Ραλφ Ε. Γουίντερς, για την ταινία *[[Οι Θησαυροί του Σολομώντος (ταινία, 1950)|Οι Θησαυροί του Σολομώντος]]* (1950), ενώ η τρίτη του υποψηφιότητα ήταν για το *[[Υπό την Σκιάν της Λαιμητόμου|Υπό την σκιάν της λαιμητόμου]]* (1935).

## Παραπομπές


## Εξωτερικοί σύνδεσμοι
* Κόνραντ Α. Νέρβιγκ στο iMDB

Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερου Μοντάζ